
Religiaj kredoj kaj evoluo de l'civilizoj 


La legantoj de „Sennacieca Revuo” 
memoras, ke ni aperigis en la kajero 
1962 ekstrakton el la libro de Gustavo 
Le Bon „La Evoluo de la Popoloj”, sub 
titolo „La rolo de Videoj en la vivo de 
Vpopoloj”. Nu, ĉi tie ni sekvigas alian 
ĉapitron el tiu verko, nome pri la rolo 
de Vreligiaj kredoj en la evoluo de la 
civilizoj. — Red. 


Inter la diversaj ideoj, kiuj gvidis la 
popolojn kaj kiuj estas la lumturoj de la 
Historio, la polusoj de la civilizo, la re- 
ligiaj ideoj ludis tro super- 
pezan rolon, kaj tro funda- 
mentan, ol ke ni ne povu 
dediĉi al ili specialan ĉapitron. 


tigis ĉiam la unuarangan ele- 
menton de la popolara vivo, 
sekve tiun de ilia historio. La 
plej “konsiderindaj historiaj 
eventoj, tiuj kiuj havis plej 
efikan influon, estis la naskiĝo 
kaj la morto de la dioj. Kun 
nova religia ideo naskiĝis 
nova civilizo. En ĉiuj eraoj de 
la homaro, en la antikveco kiel 
en la moderna tempo, la bazaj 
demandoj estis ĉiam demandoj 
religiaj. Se la homaro perdus 
siajn diojn, tia evento estus 
pro siaj “konsekvencoj la 
plej grava el tiuj, kiuj plenu- 
miĝis ĉe la surfaco de nia 
planedo depost la naskiĝo de 
la unuaj civilizoj. 

Oni ne devas forgesi, efek- 
tive, «ke depost la aŭroro 
de l' historiaj tempoj ĉiuj 
politikaj kaj sociaj institucioj estis fonditaj 
sur religiaj kredoj, kaj ke, sur la mond- 
scenejo, la dioj ĉiam ludis la unuan rolon. 
Ekster la amo, kiu ankaŭ estas potenca 
religio, sed persona kaj transira, la nuraj 
religiaj doj povas agi laŭ tia rapida 
maniero sur la karakteron, La konkeroj 
de l' araboj, la krucmilit-iroj. Hispanio sub 
la inkvizicio, Francio kun la Sankt-Barto- 
lomea buĉado “kaj la revoluci-militoj, 
montras, kio fariĝas popolo hipnotita de 
siaj ĥimeroj. Ĉi tiuj influadas Anglion dum 
la puritana epoko, senĉese, tiagrade in- 
tense, ke la tuta spirita sinteno per ĝi 
estas profunde transformata. Certe la 

homo mem kreis la diojn. Sed kreinte 
ilin li estis tuj poste sklavigita de ili. Ili 
ne estas filoj de la timo, kiel pretendas 
Lukrecio, sed verdire de la espero, kaj 
tial ilia influo estos eterna. 

Kion la dioj donis al la homo, — kaj 
ili solaj ĝis hodiaŭ povis tion doni al li, 
— estas spiritostato, kiu enhavas la feli- 
ĉon, Neniu filozofio iam sciis realigi tian 
taskon. 

La konsekvenco, se ne la celo de ĉiuj 
civilizoj, de ĉiuj filozofioj, de ĉiuj religioj, 
estas krei certajn spiritostatojn. Unuj 








implikas la feliĉon, la aliaj ne implikas 
ĝin. Nia feliĉo dependas sendube de 
eksteraj cirkonstancoj, sed precipe de la 
stato de nia animo. La martiroj: sur siaj 
brulŝtiparoj kredis sin verŝajne pli feliĉaj 
ol iliaj ekzekutistoj. La stratbalaisto for- 
manĝanta kun senzorgeco sian ajlumitan 
pankruston povas esti senfine pli kon- 
tenta ol milionulo, kiun okupas senfinaj 
zorgoj. 

La evoluo de l'civilizo kreis, mal- 
feliĉe, ĉe la moderna homo kvanton da 
bezonoj, ne donante al li la rimedojn ilin 
kontentigi, kaj estigas tiele «ĝeneralan 
malkontenton en la animoj. Ĝi estas ge- 





o al la urbo (maldekstre). Swan- 


neranto de l'progreso sendube, sed ĝi 
generas ankaŭ socialismon kaj anarkis- 
mon, tiuj timindaj esprimoj de l'mal- 
espero de la amasoj, kiujn neniu kredo 
plu subtenas !). Komparu la malkvietan, 
febrecan, pri sia sorto malkontentan 
eŭropanon kun la orientano, ĉiam feliĉa 
pri sia destino ?). En kio ili diferencas, 
se ne en la stato de ilia animo? Oni estas 
transforminta popolon, kiam oni trans- 
formis ĝian manieron koncepti kaj, sekve 
de tio, pensi kaj agi. 

Krei spiritostaton, kiu feliĉigas la ho- 
mon, jen kion socio antaŭ ĉio 
devas serĉi, se ĝi volas plu- 
ekzisti longan tempon. Ĉiuj 
ĝis nun fonditaj socioj havis 
kiel subtenilon idealon kapa- 
blan venke submeti la animojn, 
kaj ili ĉiam forvelkis, de kiam 
tiu ĉi idealo ĉesis subjugigi 
ilin. 

Unu el la grandaj eraroj de 
l'moderna epoko estas kredi, 
ke nur la eksteraj aferoj en- 
tenas la feliĉon. Ĝi nestas en 
ni mem, kreiĝas per ni mem 
kaj preskaŭ neniam ekster ni. 
Rompinte la idealojn de l'an- 
taŭuloj, ni konstatas hodiaŭ, 
ke estas tre malfacile vivi sen 
ili, kaj ke, je risko malaperi, 
necesas trovi la sekreton an- 
stataŭigi ilin. 

La veraj bonfarintoj de la 
homaro, tiuj kiuj meritus el 
la dankemaj popoloj gigan- 
tajn orstatuojn, estas tiuj po~ 
tencaj magiistoj, ideal-krean- 
toj, kiujn la homaro iafoje pro- 
duktas, sed vere malofte. Super la 
torentego de vanaj aperaĵoj, solaj re- 
alaĵoj kiujn ni povis ekkoni, super la 
rigida kaj glacia meĥanikigo de l'mondo, 
ili kreskigis potencajn kaj pacigajn ĥime- 
rojn. kiuj kaŝas al la homo la mallumajn 
flankojn de ĝia destino, kaj kreas al li 
la ensorĉitajn restadejojn de espero kaj 
sonĝo. 

Se oni konsideras ekskluzive la politi- 
kan vidpunkton, oni konstatas, ke ankaŭ 
tie la influo de l'religiaj kredoj estas 
grandega. llia nerezistebla forto konsis- 
tas en tio, ke ili formas la unikan fakto- 
ron povanta momente doni al popolo ab- 

PERSONECO KAJ SOCIALISMO 


La plej konata pola filozofo, prof. 
Adamo Schaff, postulis antaŭ nelonge, ke 
pri „neklaraj aferoj oni skribu kiel eble 
plej klare”; kaj laŭ Ŝopenhaŭer nur tiu fi- 
lozofia artikolo estas bona, kiun povas 
kompreni eĉ „ĉiu simpla lavistino.” 

Se ni provas apliki tiun principon al la 
demando, kiun rolon ludas la personeco 
en la historio de la Socialismo, ni devas 
unue konstati, ke burĝismaj kritikistoj in- 
tencas malklarigi la problemon, por mal- 
kreditigi la socialismon. Ili intermiksis du 
specojn de materialismo kaj estigis kon- 
fuzon. La marksa materialismo havas ne- 
nion komunan kun la ecoj de la fizika aŭ 
ĥemia materio; do ĝi ne estas senspirita 
aŭ malhomeca. Marksistoj ne estas kru- 
daj materialistoj. Ĉe Marks signifas „ma- 
teria” plej ofte „ekonomia” kaj ne „sub- 
stanca”, tiel ke „materia“ kaj „ekonomia” 
estas kvazaŭ sinonimoj, Ekonomio ne es- 
tas io utopia, sed celkonscia agado de 
homoj kaj ties rezulto. Marks diris klare: 
„Produktivaj cirkonstancoj estas tiaj, 
kiujn la homoj rezultigas en sia socia vi- 
voprocezo, por formi la socian vivon.” 
Do produktcirkonstancoj estas homaj cir- 
konstancoj. 

La sufiĉe stranga stilo de Marks estas 
klarigebla el la tiamaj klopodoj ĉion es- 


primi ner nocioj de la filozofo Hegel. 
Marks uzis la esprimon „materialismo” 
ankaŭ pro tio, ĉar tiutempe ĝi havis bo- 
nan prestiĝon. Laŭ la nuna lingvuzo ĝi ne 
plu estas trafa, eĉ erariga. Tial ni ne de- 
vas gluiĝi al tiu plursignifa vorto. Se oni 
subkomprenas la koncernajn nociojn, ni 
povus konstati paradokse: La marksa ma- 
terialismo ne estas materialismo, sed eko- 
nomia, sekve homa afero. 

„Historia materialismo” ne signifas, ke 
la historio estas la produkto de la mate- 
rio. En historio okazas esence, kion ho- 
moj efektivigas; la homa volo ŝanĝas la 
jam ekzistantajn ekonomiajn cirkonstan- 
cojn. „Homoj faras la historion laŭ la 
kaŭzoj de jam ekzistantaj kondiĉoj.” (Sar- 
tre) — En historio manifestiĝas sukcesoj 
kaj malsukcesoj de homaj spiritoj kaj ma- 
noj. Neniu supermonda spirito povas di- 
rekti de ekstere la homan historion. Ja- 
kobo Burckhardt instruis, ke ne ekzistas 
ia ajn ekkonebla senco en la historio. Ĉu 
la historio havas sencon, tio dependas de 
la homoj. Do super la enirpordo al mark- 
sismo ne staras la frazo: „La materio re- 
gas”, sed pli ĝuste: „La racia homo re- 
gas.” La teorio de la historia materialis- 
mo estas identa kun la marksisma huma- 
nismo. 


La homoj servas unue al siaj materiaj 
bezonoj kaj kreas al si la ideologiojn, kiuj 
utilas al la klopodoj ŝanĝi malbonajn cir- 
konstancojn. Ekzistas objektivaj kaj sub- 
jektivaj faktoroj en la historio. La objek- 
tivaj estas la jam ekzistantaj sociaj cir- 
konstancoj; ili estas la antaŭkondiĉoj por 
la subjektivaj faktoroj, la homaj fortoj. 
Sartre diris, ke ekzistas certaj historiaj 
necesoj, kiujn la cirkonstancoj trudas al 
la homoj kaj tiuj estas por li kvazaŭ le- 
ĝoj. De la historiaj kondiĉoj dependas 
multrilate sentado kaj pensado de la ho- 
moj. — Tiu teorio estas nun tiel ĝenerale 
rekonita kaj akceptita, ke oni tute forge- 
sas, ke estis Karlo Marks, kiu starigis ĝin. 

Pensado kaj agadoj de la homoj estas 
determinitaj de la ekonomio, sed ne tute 
kaj ne aŭtomate. La teorio klarigas, ke 
por la agoj de la homoj ekzistas certaj so- 
ciaj, ekonomiaj objektivaj necesoj. kiujn 
la homoj ofte ne povas malatenti sen mal- 
bonaj konsekvencoj. Karakteraj ecoj kaj 
talentoj de la personeco estas nur tie kaj 
tiam produktivaj, kie kaj kiam la sociaj 
rilatoj tion permesas. La homo povas ma- 
nifesti siajn intencojn, se li havas favoran 
pozicion en la socio. La ĝeneralaj histo- 
riaj cirkonstancoj estas ofte pli fortaj ol 
la volo de politikistoj aŭ ŝtatistoj, sed tiu 
sperto ne devas konduki al rezignacio aŭ 
fatalismo. Eĉ grandaj historiaj persone- 
coj sentis forte la determinecon de histo- 





solutan interes-komunecon kaj tian de 
sentoj kaj pensoj. La religia spirito tiel 
anstataŭas per unu frapo tiujn malrapi- 
dajn heredajn akumulaĵojn, necesajn por 
formi la animon de nacio. La popolo, kiu 
estas subjugita de kredo, sendube ne 
ŝanĝas mensostaton, sed ĉiuj kapabloj 
estas turnitaj direkte al sama celo: la 
triumfo de ĝia kredo, kaj, pro tiu sola 
fakto, ĝia potenco fariĝas giganta. Dum 
la kred-epokoj la popoloj, momente trans- 
formitaj, plenumas tiujn mirindajn forto- 
streĉojn, tiujn fondojn de imperioj kiuj 
mirigas la historion. Tiel kelkaj arabaj 
triboj, unuigitaj per la penso de Maho- 
meto, konkeris dum malmultaj jaroj. na- 
ciojn, kiuj eĉ ne estis aŭdintaj pri ilia 
nomo, kaj fondis vastegan imperion. 
Oni ne devas konsideri la kvaliton de 
la kredoj, sed la gradon de superregado 
kiun ili havas sur la animojn. Ne gravas 
ĉu la alvokita dio estas Moloĥo aŭ ĉia 
alia diaĵo ankoraŭ pli barbara. Kelkfoje 
ĝia prestiĝo eĉ dependas de ĝia ne- 
toleremo kaj de ĝia barbareco. La tro 
toleremaj kaj tro mildaj dioj ne havigas 
potencon al siaj adorantoj. La sektanoj 
de l'rigida Mahometo regis longan tem- 
pon super granda parto de la mondo kaj 
estas ankoraŭ timindaj; tiuj de l'pacama 
Budao neniam fondis ion transdaŭran kaj 
estas jam forgesitaj de la historio. 
La religia spirito do ludis ĉefan rolon 
politikan en la ekzisto de la popoloj, ĉar 
ĝi estis ĉiam la sola faktoro kapabla agi 
rapide sur aliajn karakterojn. Sendube la 
dioj ne estas senmortaj, sed la religia 
spirito estas eterna. Por kelka tempo en- 
dormigita, ĝi vekiĝas ekde kiam nova 
diaĵo estas kreita. Ĝi permesis al Francio, 





54 


antaŭ unu jarcento, venke kontraŭstari 
Eŭropon batal-armitan. La mondo vidis 
ankoraŭ unu fojon, kion kapablas la reli- 
giema spirito; ĉar tio estis vere nova 
religio, kiu tiam fondiĝis, animanta per 
sia spiro tutan popolon. La diaĵoj ek- 
naskiĝantaj estis sendube tro rompiĝemaj 
por povi daŭri; sed tiel longe kiel ili 
daŭradis, ili havis absolutan influon sur 
la mensojn. 

La povo transformi la animojn, kiujn la 
religioj posedas, estas cetere sufiĉe efe- 
mera. Malofte la kredoj sin konservas 
dum iom longa tempo je tiu grado de in- 
tenseco, kiu komplete transformas la ka- 
rakteron. La revo komencas paliĝi, la 
hipnotito vekiĝas iom, kaj la malnova 
baza fundo de l'karaktero reaperas. 

Kaj eĉ kiam tutpovaj estas la kredoj, la 
nacia karaktero rekoniĝas ĉiam laŭ la 
maniero, kiel tiuj kredoj estas akceptitaj, 
kaj laŭ la manifestacioj, kiujn ili pro- 
vokas. Vidu la saman kredon en Britio, 
en Hispanio kaj en Francio: kiaj diferen- 
coj! Ĉu la Reformacio iam estus ebla en 
Hispanio, kaj ĉu Anglio iam estus sub- 
metebla al la terura jugo de la inkvizicio? 
Ĉu oni ĉe la popoloj, kiuj akceptis la Re- 
formacion, ne facile perceptas la funda- 
mentajn karakterojn de la rasoj, kiuj, mal- 
graŭ la hipnotado de l'kredoj, konservis 
la apartajn trajtojn“de sia mensostato: la 
sendependeco, energio, kutimo rezonadi 
kaj ne toleri la leĝon de la mastro? 

La politika, arta kaj literatura historio 
de l'popoloj estas ido de iliaj kredoj; sed 
tiuj lastaj, kvankam ili modifas la karak- 
teron, trovas sin egale profunde mo- 
difitaj de tiu ĉi. La karaktero de 
popolo kaj ĝiaj kredoj estas la ŝlosiloj de 


ĝia destino. La unua estas, en siaj bazaj 
elementoj, nevariebla, kaj ĝuste ĉar ĝi ne 
varias, la historio de popolo konservas 
ĉiam certan unuecon. La kredoj povas 
varii, kaj ĝuste ĉar ili varias, la historio 
registras tiom da revolucioj... 

..Se hodiaŭ la malnova socio ŝance- 
liĝas sur siaj bazoj kaj vidas ĉiujn siajn 
instituciojn profunde ŝanceliĝantaj, tio 
signifas ke ĝi perdas pli kaj pli la mal 
novajn kredojn, pere de kiuj ĝi vivis 
nun. Kiam ĝi estos perdinta ilin komplete, 
nova civilizo, fondita sur nova kredo, 
nepre okupos ilian lokon. La. historio 
montras al ni, ke la popoloj ne longe post- 
vivas la malaperon de siaj dioj. La civili- 
zoj naskitaj sub ilia influo mortas same 
kun ili. Nenio estas tiel ruiniga kiel la 
polvo de l'mortintaj dioj. 





Traduko de N.B. 

(1) En la fino de la 19-a jarcento, kiam 
la aŭtoro verkis tiun ĉi libron, efektive en 
eŭropaj ŝtatoj, kaj precipe en Francio, kie 
loĝis la verkinto, socialistaj kaj anarkistaj 
ideoj torente disvastiĝis, kaj la tiama bur- 
ĝaro, — inter ili nia aŭtoro — timegis la 
kreskantan ondon de la revoluciemaj mi- 
zeruloj, kiujn subtenis alte talentitaj inte- 
lektuloj kaj kies organiizoj akiris ĉiam pli 
grandan potencon, Se ni publikigas tiujn li- 
niojn de historiisto-filozofo G. Le Bon, ni 
faras tion ĉar lia analizado estas klara kaj 
nepre instrua. Sed liaj okulvitroj estas ne- 
buligitaj pro la tiam superreganta naciismo: 
li distinge diferencigas la „apartajn kvali- 
tojn” de unuopaj popoloj; efektive tiutem- 
pe nur en la socialista kaj anarkista medio 
oni trovis rarulojn, kiuj antaŭvidis la unui- 
gitan homaron kaj predikis universalismon. 
— Red, 

(2) Oni komparu kun tiu pritakso la ho- 
diaŭan orientanon, kiu en multaj regionoj 
emancipiĝis, preskaŭ tute, el tiu stato de 
pasiveco, kiu katenis lin dum miloj da jaroj. 
Efektive ne ĉie! — Red. 








riaj faktoj. Tiel Bismarck sin konsideris 
kvazaŭ simpla ilo de la historia evoluo. 
Ekzistas kelkaj tiurilataj eldiroj liaj, ekz.: 
„Ni ne povas ignori la pasintan historion, 
ni ankaŭ ne povas fari la estonton. — 
Mia influo al la okazaĵoj, kiuj subportis 
min, estas esence supertaksata. La his- 
torion ni ne povas fari, ni povas nur aten- 
di, ke ĝi okazos.” Ĉu tio ne estas plena 
determineco? Sed ĉe Marks la personeca 
elemento en la historio estas multe pli 
forta. La socio komisias al politikaj gvi- 
dantoj konvenajn taskojn, kiujn ili po- 
vas plenumi, kiam ekzistas favoraj ob- 
jektivaj kondiĉoj. , 

Historio pruvas, ke la personeca influo 
povas esti tre konsiderinda. Ĉu ekzistas 
historia determineco? Jes! Sed ne aŭtoma- 
ta. Ne ĉiuj decidoj kaj agoj estas deter- 
minitaj. Ĉi tie estas okazo demandi pri la 
libereco de la homa volo. Ĉu la determi- 
neco estas tiel nepriga, ke la volo estas 
tute paralizita? La aserto, ke Marks in- 
tencis elimini la volon el la historio, estas 
absurda. La homoj ja ne estas senvolaj 
kaj senfortaj rilate al la sociaj cirkonstan- 
coj, sed sukcesas plibonigi ilin favore laŭ 
la bezonoj. Kiu rezignacias kaj ne agas, 
tiu malutilas al si mem kaj al la socio. Se 
sociaj cirkonstancoj laŭ alta grado limi- 
gas la volon, tiam objektive tute plena li- 
bereco ne ekzistas. Homoj ne estas ĉiopo- 
vaj, ili ne povas manipuli la historion en 
ĉiuj rilatoj. La volo povas fortigi la so- 
cion, montri al ĝi la ĝustajn vojojn kaj 
konvenajn rimedojn, Socialismo ne esti- 
«ĝas per si mem, sed nur per la insista, 
celkonscia agado de socialistoj. En mul- 
taj okazoj ni ne havas la individuan eblon 
agi laŭvole. En tiu psika stato troviĝis 
Luther, kiam li diris en Worms: „Ĉi tie 
mi staras, mi ne povas agi aliel.” La teo- 
rio de la historia materialismo provas kla- 
rigi, kial la homoj agas tiel kaj ne aliel. 
Ofte ne ekzistas alternativo. La historio 
montras, ke homoj, kiuj estas konsciaj pri 
tiu objektiva neceseco, kun granda vol- 
forto kaj persisto povas venki la plej ĝe- 
najn malhelpaĵojn. Ili ne sentas sin malli- 
beraj, sed liberaj por plenumi la faren- 
dajn. taskojn, kaj tio signifas efektive per- 
sonan liberecon de la volo. Do la volo 
de la homoj estas libera en la kadro de 
historiaj kondiĉoj kaj necesoj. 

La plej grava kaj decida problemo es- 
tas la ekkono de la ĝenerala direkto de 
la socia evoluo. La historiaj faktoj estas 
kunligitaj kiel ĉeneroj laŭ la principo de 
kaŭzo kaj efiko. Se ni konscias, ke niaj 
agoj estas la plej dezirindaj inter ĉiuj 
eblaj, tiam ni agas des pli energie. Eĉ 
Bismarck obeis ja la historiajn leĝojn. 
Sukcesaj homoj laboras en la direkto, en 
kiu evoluas la socio, ĉar tiu direkto in- 
fluas kaj kondiĉas Ja homajn fortojn. La 
historia“sperto montras, ke la fortoj de la 
socio venkas, se ili agas laŭ la ĝusta di- 
rekto, en akordo kun la evoluo. Ni havas 
la kapablon kaj eblecon ekkoni la iradon 
de la historio. La tre grava ekkono, ke la 
historia procezo estas necesa, neevitebla 
kaj efektivigebla per konvenaj rimedoj en 
ĝusta tempo, estas garantio por sukceso. 
La socialistoj konscias, ke la kapitalismo 








is kaj ke la homaro nepre fariĝos 
socialista, ĉar tio estas historia neceso, do 
kvazaŭ leĝo por la socialistoj. Ili ne po- 
vas imagi, ke konsciaj socialistoj fariĝos 
kapitalistoj kaj ke la kapitalismo iam re- 
gos sur la tuta tero. Pro tio la socialistoj 
sentas eĉ la moralan devon labori tiudi- 
rekte, eĉ la pasian volon dediĉi al tiu tas- 
ko sian vivon. 


Neniu homo povas trudi al la socio por 
la daŭro iun staton, kiu ne estas racia. Ne 
estas eble rekonduki la ekonomion al la 
formo de feŭdismo. Tion pruvis modernaj 
diktatoroj. Nur malprudentaj homoj agas 
kontraŭ la direkto de la evoluo kaj devas 
fiaski. Kompreneble la evoluo al socialis- 
mo alarmas kaj furiozigas la kapitalistojn, 
kaj ili provas elsputi tiun oston en sia 
gorĝo kiel eble plej baldaŭ; ili reagas per- 
forte kaj kaŭzas ĉiam novajn imperiistajn 
militojn. 

Grandaj homoj per siaj talentoj kaj sia 
rango en la socio povas influi la evoluon 
eĉ laŭ konsiderinda grado. Sed ankaŭ por 
ni ordinaruloj stariĝas historiaj taskoj, 
ĉar en demokratio ni ĉiuj estas responde- 
caj. La taskoj de grandaj homoj estu an- 
kaŭ niaj taskoj. Do ĉiu homo, kiu parto- 
prenas en grava paca batalo por la socio, 
povas sin senti granda en individua sen- 
co. Al ni ĉiuj la vojo estas ebenigita. 

La historio elmontras, ke la verkoj de 
niaj grandaj socialistaj pensuloj estis de- 
pendaj de sociaj kondiĉoj. Karlo Marks 
konceptis siajn teoriojn, kiam subpremita 
proletaro bezonis liajn instruojn. Dank' 
al siaj sciencaj ekonomiaj konoj li povis 
rigardi pli malproksimen ol aliaj homoj 
en la direkto de la historia procezo, es- 
plorante senĉese la regantan faktoron en 
tiu evoluo, la socialismon, Tiu antaŭvido 
helpe de sciencaj metodoj estas la antaŭ- 
kondiĉo por teoria planado kaj por unuaj 
paŝoj de la futurologio. Aliel Marks ne 
estus povinta skui la burĝan mondon kaj 
ŝanĝi la tutan mondpolitikon. Tiel Frede- 
riko Engels povis antaŭdiri, jam en la ja- 
ro 1888: „Por Prusio-Germanio estas plu 
ebla nenia alia milito ol mondmilito, kaj 
tia de ĝis nun ne imagebla vasteco kaj 
furiozo. Ok ĝis dek milionoj da soldatoj 
sin sufokmortigos reciproke. — Malsat- 
mizero, epidemioj, ĝenerala konfuzo de 
la militistaro kaj de la popolo, kaŭzita de 
la akuta mizero. — Disfalo de la malno- 
vaj ŝtatoj kaj de ilia tradicia ŝtatfilozo- 
fio, tiel ke la kronoj ruliĝos po dekduoj 
sur la pavimon, kaj neniu penos kapti 
ilin.” Tia prognozo, ĝusta eĉ laŭ detaloj, 
estas ebla nur ĉe scienca konsidero de la 
evoludirekto. „Filozofio konstituiĝas por 
esprimi la ĝeneralan evoluon de la socio.” 
(Sartre) — Se Marks estus vivinta en la 
tempo de Zamenhof, lia alvoko certe 
tekstus: „Socialistoj el ĉiuj landoj, unuiĝu 
per Esperanto!” Ankaŭ Eŭgeno Lanti 
ekagis en la direkto de necesaj evoluoj. 
Per vere genia inspiro li ricevis la kon- 
vinkon, ke mondpaco kaj socialismo po- 
vas-~esti efektivigotaj, se ni rezignas pri 
nacieca pensado. Eklumis en li la ideo 
de l' sennacieca solvo por gravaj mond- 
problemoj. Liaj samcelanoj, la sennaciuloj, 
heredis de li la rokfirman konvinkon, ke 





Esperanto kaj mondpaco estas interkon- 
diĉaj. Kiam SAT-anoj kunvenas, leviĝas 
el iliaj junecaj koroj la kantoj de la mond- 
laboristaro, ili protestas kontraŭ vetar- 
mado kaj imperiistaj militoj. El iliaj oku- 
loj brilas fajreroj de la lantiisma entuzi- 
asmo; ili scias, ke ili agitas en la ĝusta 
direkto, kaj ili vidas jam en siaj animoj la 
lumstriojn de paca epoko de Socialismo, 
kiu kreos la novan homon. 

Riĥter (30.961) 


£a almozulo 


(La poeto estas inter la grandaj poetoj de 
Nederlando, vivanta en Amsterdamo. Pro 
personaj spertoj aŭ pro kulturaj motivoj li 
esprimas sian naŭzon pri la nuna burĝa kul- 
turo.) 


Ne ordonu min al via manĝ-festeno, 
Arĝento fremda kaj kristalo-helo; 
Ne ombru belon de ĉifon-fadeno 
Purpurefale via vant-mantelo. 


Rostaĵo ne por mi okul-blindiga, 
Vapore vanta, sub kristalaj steloj, 
Por mi la vino estos ne freŝiga 

El ŝlime kotaj kaj mucidaj keloj. 


Al mi subejo nigra kaj intima 

Sub peza trabo, fulga mole-putra, 
Sur plado brune kreva, tuŝo-tima 
La simpla manĝo, por laculo nutra. 


Post sia tagotask” servistoj viaj 
Min aŭskultante ĉe la fajro staras, 
Mi funde, sen ĝenvekaj vortoj miaj 
Iliajn nokt-misterojn klaraj faras. 
Reforta mia korpo, mi ne restos, 
Foriros mi dum la vespero ruĝa. 
Mi ne fremdulo al la nokto estas, 
Ŝi “) portos min al horizonto fuĝa. 


J. C. Bloem 
(el la nederl. S. Aarse) 


() La nokto estas inseksa en multaj lingvoj. 





Por la 
Asocia sidejo 


Jen nova listo de donacoj ricevitaj por 
tiu ĉi kolekto! Kun iom da fortostreĉo ni 
certe baldaŭ atingos la celon fiksitan, no- 
me 40.000 francaj frankoj. Klopodu! Ni 
kore dankas al la kontribuintoj! 

1. junio 1966. 
P.K. de SAT 


DEK-SEPA LISTO 


(Ĉiuj sumoj estas esprimitaj en francaj fk) 

— Cl. Bournazel 13.-, Hŭbner (5 mk) 6.07, 
Feneyro] 8.50, Memore K.E.9.82, Marble 
(5 $) 2450, = 61.89 


— (listo Rogers) ŝil. Wheatley 10/-, Ald- 
worth 2/6, Ovenell 2/6, Payne £ 1/8/0, 
Rockey 17/0, Rogers 8/6, Barasi 10/0, 
Thompson 7/6, Romania 7/6 (£ 4-13-6) 


— (listo Jankowski) gm. Borngasser 1.20, 
Kriedel 6.20 (gm 7.40) = 9.10. 


Sumo de la 17-a listo ...... Fr 135,46 
Sumo de la listoj 1 - 16 .. Fr 38.400,22 
Kune: Fr 38.535.68 

2 Ve AN fi 
C/Opikiio 


Ĉu ni celas formikejon? 





Hazardo vere estas potenco: mia ko- 
respond-amiko el Nederlando sendis al 
mi naskiĝdat-revenan donacon; kaj kiel 
„remburaĵon” por paketeto li uzis mal- 
novajn ekzemplerojn de ...... „Sennaci- 
ulo”, Se tio ne okazus, mi neniam sciiĝus 
pri ekzisto de tiom brila kaj perfekta E- 
ĵurnalo. Ni (poloj) ne abonas E-gazeta- 
ron pro konataj malfacilaĵoj; eĉ UEA- 
revuon antaŭpagas al mi mia alkmaara 
amiko. 

Sekve — dank' al „providenco” (?!) — 
mi ricevis la novembran n-ron 1965 de 
„S-ulo”, kies front-artikolo „Sennaciecaj 
aspektoj” (de red. N. Bartelmes) ege im- 
presis min. Post trifoja tralego mi repen- 
sadas pri larĝspirita kamarado Lanti, pri 
sennacieco, esperanto kaj universo, — 
problemoj firme interligitaj. 

Mi substrekas, ke mi estas nek socio- 
logo, nek psikologo, nek ekonomiisto, nek 
— entute — sciencisto; neniel eminenta, 
elstara; en nia socio mi havas absolute 
nenian gravon. Sed mi estas esperantis- 
tino, ne nur laŭ lingvokono kaj uzo, an- 
kaŭ laŭ aspiroj, deziroj, ideoj, kredo, kon- 
vinko. Sekve ĉiu homo estas mia frato, 
ĉiu terangulo posedas mian respekton, es- 
timon kaj amon, samkiel mia propra hejm- 
lando, prapatrejo, kie mi kaj miaj prauloj 
naskiĝis, vivis, (mortis). Ĉi tiun landon 
mi tenas plej kara. Do, ŝovinismo, nur 
iom kamuflita? Ne, centoble — ne. Mi 
nur opinias, ke sennaciismo kaj sennacie- 
co ne povas plene realiĝi, pro simpla kaŭ- 
zo: homoj estas homoj, ne formikoj; ĉiu 
el ni vivas, certe, por la aliaj, sed antaŭ 
ĉio por si mem! Homo naskiĝas en familio 
— jen la plej grava kondiĉo por normale 
evolui fizike, psike kaj mense, Tute ne 
imagebla estas iu „senfamilieco”. Krome, 
homo deziras iun ankaŭan apogon simi- 
lan al tiu familia. Se ies familio estas ĉiu 
familio en la mondo — tiu ĉi ulo estas do 
absolute orfa. Kaj tiam li havas apenaŭ 
„surogaton” (anstataŭaĵon) — socio al li 
pli proksima, konata kaj kara, ol iuj aliaj 
en la mondo. Tio ŝajnas al mi tute natu- 
ra; mi tamen povas erari, neniu estas de- 
vigata samopinii. 

La mondo estas vastega, kaj — ĝuste 
pro ekzisto de diversaj popoloj, nacioj, 
landoj — pitoreska, multkolora, multfor- 
ma, kvazaŭ iu rava mozaiko. Tio, ne io 
alia, logas teranojn vojaĝi, tratretadi la 
terglobon, rigardi ion unikan, malsaman, 
neegalan. 


Sennacieco, se ĝi entute estas ebla ne 
nur teorfessed ankaŭ fakte, reale, fizike, 
— nuligus ĉiujn diferencojn. Do, ĉiuj ĉie 
en la mondo idente vivus, vestiĝus, fori- 
gus kutimojn, tradiciojn ktp. Unu eksna- 
ciano estos simila al la alia, kvazaŭ unu 
akvoguto al tiu apuda...... Ĉu ne tro 
tede? Ĉu ne kaptus nin mortiga naŭzo? 

Ja ĝuste vario de ĉirkaŭuloj kaj ĉirkaŭa- 
ĵoj estas la necesa kondiĉo por ripoza 
malstreĉiĝo! 

Ĉie la samaj pensoj, vortoj, agoj, celoj, 
— la sama vidaĵo, la identaj homoj, so- 
cioj? Do — formikejo! Tion mi malŝatas. 
Mi ekzemple arde amas mian prapatre- 
jon; neniam mi tamen eĉ plej profunde 
pripense aspiradus Ĝin pliriĉigi sur ruinoj 
de patrolando de alia kunhomo. Ni, espe- 
rantistoj, estas ideala pruvo, ke mondo 
kaj homaro povas esti multkolora mozai- 
ko, estas samtempe unu Granda Rondo 
Familia. 

Ĉio kion mi skribis supre, absolute ne 
signifas, tamen, ke mi malakceptas kaj 
forĵetas la grandegan ideon kaj vere ge- 
nian penson de Lanti. Mi ne estus cent- 
procenta esperantisto, se mi ne ekkom- 
prenus la tiel savan ideon. Demando es- 
tas nur, ĉu sennacieco vere kaj fakte fe- 
liĉigus la homaron. Mi ne konsentas, ke 
„nian tutan mondordon regas Ekonomio, 
ĝiaj baraktoj kaj antagonismoj”, Krom la 
stomako ni, homoj, havas ankaŭ spiriton, 
koron, tion, kion oni titolis „animo“. So- 
piro kaj amo, dezirego je memfeliĉo pli 
regas nian mondon ol Ekonomio. Mi 
bone konas multajn bonstatajn, eĉ boneg- 
statajn homojn, — sed preskaŭ neniu el 
ili estas feliĉa. 

Ne homan naciecon oni nepre devas 
ŝanĝi (aŭ nuligi) por progresigi kaj feli- 
ĉigi la homaron. Al neniu malhelpus na- 
cieco, se koncerna naciano estus indivi- 
duo pensema, nobla, honesta, fratiĝema. 
Laŭ mia opinio religioj estas por la ho- 
maro pli granda malbono ol naciecoj. Re- 
ligioj kaŭzis militojn, kaŭzis la plej aĉan 
makulon sur la honoro de religianoj — 
Inkvizicion; religioj interkvereligas ne nur 
naciojn, ne nur samnacianojn, sed ankaŭ 
samfamilianojn. Religio naskas fanatike- 
con. Oni povas riproĉi, ke samgrade na- 
ciismo naskas ŝovinismon. Jes, fakte. Pa- 
triotismo tamen ne estas la Granda Men- 
sogo, kiel religio. Lupo amas sian arba- 
ron, akvobirdo sian naskiĝlagon, eta mu- 
so sian truon. Tiu ĉi amo estas unusola 
nefalsa REVELACIO; naskiĝas samtem- 
pe kun ĉiu vivanta estaĵo — kaj multege 
da tempo kaj penado oni bezonus por el- 
ŝiri la naturan leĝon el sango de vivantoj. 
Ĉu vere tio estas necesa? Senhavigi ho- 
mon de ĉiuj „sanktaĵoj”? 

Kiel vi opinias, gekamaradoj? 


Maria A. Hessel 


Respondo: Ĉar M. A. H. komentas kaj 
analizas mian artikolon „Sennaciecaj As- 
pektoj”, mi unuavice nur tute koncize 
klarigu al ŝi iujn miskomprenojn espri- 
miĝantajn en ŝia bone pripensita skriba- 
ĵo: 


1.) Venko de sennacieco neniel signi~ 
fas uniformigon de la homaro, en la pen- 
so de Lanti kaj liaj adeptoj! Sennaciemaj 
homoj nek postulas nek akcelas konscie 
forviŝon de eksteraj signoj diferencaj en 
la diversaj horzonoj de la tero. Ili ne as- 
piras monotonecon nek absolutan egale- 
con en aspektoj (kio cetere estus neebla 
jam pro nuraj klimataj diferencoj!). Tiu- 








rilate la timo de l' skribantino do estas 
nemotivita. 


2) Mi samopinias, ke amo al propra 
hejmregiono ne neprigas militeman spiri- 
ton; aliaj ekscitiloj (gazetaro ktp.) zor- 
gas pri kreo de la milit-spirito. M, A. H. 
kredu, ke konstanta uzado de Esp. kiel 
universala lingvo, vojaĝoj tra la mondo, 
kontakto kun alilandanoj, kun fremdaj 
moroj kaj kutimoj, modifas koncepton pri 
patriotismo-naciismo. Sennaciemaj homoj 
ne celas formikejon, sed komunloĝejon 
por la tuta homaro, en kiu la regulo estas 
respekto al la kunhomoj de kiu ajn haŭt- 
koloro, kaj en kiu oni rifuzas respekton al 
nacia standardo kaj naciaj tradicioj, al 
kiuj oni „dankas” ĉiujn milit-eksplodojn 
de la moderna epoko (religiaj militoj ku- 
ŝas en pasinta histori-epoko). Vi prave 
kondamnas la religiojn kun iliaj militoj. 
Sed, — kredu, — la nuntempa Naciismo 
estas la plej danĝera religio de la moder- 
na homaro!...... 

N. Bartelmes 


x 


Pri „Historia Jesuo Kristo?” 


Ni ricevis longan respondon, kritikanta 
la starpunkton de K-do Riĥter en lia arti- 
kolo supratitola (en la aprila n? de „S-ulo”). 
Jen kion esence, resumite eldiras K-do Mar- 
cetta: 


Por moderna religiulo, kiel mi mem, 
Dio kaj Naturo estas ekvivalentaj sino- 
nimoj: Li (aŭ Ĝi) vivas en ĉiu ĉelo, en 
ĉiu atomkerno, en ĉiu homo. 

Fakte tiu unua kristo, kiu estis efek- 
tive ne tre diferenca de miloj da aliaj 
kuraĝuloj luktintaj kontraŭ la malbonaĵoj, 
estis la plej vitala semeto de Bono en la 
histori Ne gravas, ĉu li, siavice, nutris 
sin per semeroj ankaŭ de aliaj spiritaj 
geniuloj, kiujn Naturo kutimas veki, 
oportune, de tempo al tempo, tie kaj ĉi 
tie, inter la homoj, kiel la reĝinoj inter la 
abeloj... 

horoo Tute ne gravas ke mi havu Lian 
imagon aŭ precizan historion de Li sur 
la papero! Mi imagas Lin multe pli klare 
en mia koro kaj en mia cerbo... Kompre- 
neble, kiel ĉiu historia romano, ankaŭ la 
Skriboj pri Kristo povas havi kelkan 
pleonasman ekzalton de la heroeca figuro 
kaj de la kapabloj (tiuj sendube ekster- 
ordinaraj!) de Kristo... Li instruas al ĉiu 
individuo, en ĉiu lia respektiva specifa 
stato, ludi kun amo kaj ofero, se tio 
necesas, heroece, sian ĝustan naturan 
rolon, kiel „mikroskopa ĉelo” interne de 
la kolosa homara „korpo” ĉar Kristo 
estas kun sia Vivo en ĉiuj ni, homoj de 
bona volo... 


M. Marcetta (29.767), Bergamo 








Et-insignoj ree haveblaj ! 


La et-insignoj, sur kravatpinglo aŭ 
por butontruo, verd-blankaj, estas ree 
haveblaj ĉe ni. La prezo por tiu insig- 


no, kaj ankaŭ de nun prezo por ĉiuj 
aliaj insignoj, SAT aŭ neŭtralaj, es- 
tas 0.40 $. Bonv. atenti okaze de men- 
do. Alkalkulu 1096 por afranko. 

Adreso de la O.K.K.: 27 Argyle Road, 
Cranbrook, Ilford, Essex, Britio. 


Kotizoj: us.$ 
SAT-anoj LI 3.50 
SAT-geedzoj 5.70 
Junaj SAT-anoj 15-20 2.50 
Gastoj 4.50 
Junaj gastoj 15-20 350 
Subtenanto 2.00 


Infanoj sub 15 jaroj: neniu kotizo. 
Ne necesas antaŭpagi la loĝadon. 


La konferencejo estos plena dum nia 
kongresa semajno, tamen ne tro...... ni 
faros nian eblon por kontentigi lastminu- 
tajn petojn, sed ni vokas al ĉiuj plej frue 
resendi la slipojn senditajn kun la maja 
Cirkulero, por ke OKK estu plene infor- 
mita kaj kiom eble plej glate organizos 
ĉion. — OKK nepre ne respondecos pri 
loĝado survoja, se oni ne jam anoncis la 
bezonojn. 

Bonan vojaĝon al ĉiuj! O.K.K. 

Naŭa listo de Aliĝintoj 
(ĝis 6. junio) 

311. Patrick Menossi, 312. k-ino Mĉchin, 
313. ino Evesque, 314. J. J. Bonmarty (ĉiuj 
Francio); 316. P. Heinrich, 316. ino Napie- 
rala, 317. Bŭhler (ĉiuj Germanio); 318. ino 
Tissot, 319-20. inoj M. kaj M. Boucard, 321. 
ino Boularne, 322. M. Allemane (ĉiuj Fran- 
cio); ino Sotoŝek (Jugosl.); 324. ino Soren- 
sen (subt.), 325 M. Jacobsen (subt.) (Danio): 
326. M. de Vries (Nederl.); 327. S. Hill (Bri- 
tio). 


Propono al la Kongreso 
La Kongreso elektu komisionon, kiu es- 
ploru ĉu eblas eldoni diskon en esperanto 
kun registrado de laborist-tendencaj kan- 
toj. Tia disko sendube helpus diskonigi 
kaj valorigi nian Asocion. 
T. Burnelle (17.768) 











k 
La ktoj kaj komentoj J 
El Meksikio. 


Cirkonstancojn kiel en la ŝton-epoko 
malkovris usonaj ĵurnalistoj dum vojaĝo 
en la Guerrero-montaron enloĝatan de la 
a ELOJ ne malproksime de la 
luksa meksika banloko Akapulko. 

En mizeraj unuĉambraj kabanoj paj- 
lotegitaj kunvivas ofte ĝis 20 Mikstekoj 
ĉiuaĝaj kun porkoj kaj kokoj. „Pli terura 
ol la Infero de Dante", komentis ĵurnalis- 
to vidante dekdujaran knabinon, kiu pre- 
zentis sian sinon al sia malgranda frato, 





ĉar la mamoj de la patrino jam delonge 
estis malplenaj. Kaj la infaneto, malgra- 
siĝinta ĝis skeleto, suĉe kroĉiĝis al la 
haŭtfaldoj de sia fratino por vivdaŭri. 

Tiu ĉi dekdujara knabino estas unu el 
la malmultaj tiuaĝulinoj, kiujn oni ren- 
kontas en tiu ĉi mizera regiono. La plej 
multaj infanoj estas jam tre frue vendataj 
de siaj senesperaj gepatroj — al blank- 
haŭtaj kaj koloraj urbanoj. Viroj aĉetas 
malgrandan knabinojn por sia plezuro, 
kaj virinoj akiras tiujn infanojn kiel mal- 
multekostajn servistojn, kiuj ŝajnas la 
plej feliĉaj homoj de l' mondo havante 
kiel kompenson nutradon kaj loĝadon. La 
prezo: junaj knabinoj plej ofte ne kostas 
pli ol unu dolaron kaj duonon. 

„Ni devas forvendi niajn infanojn”, 
deklaris 30-jara patro, kiu aspektis kva- 
zaŭ 70, „por ke ili manĝu iom pli bone 
kaj ni ricevu monon por maizo, per kiu 
ni povas nutri la reston de la familio.” 
Ĉar tortillas, plataj maizkukoj, estas plej 
ofte dum jaroj la sola nutraĵo. Kaj se estas 
„lukse”, oni ricevas ĉiutage du „tortillas”. 
Faboj, propradire la ĉef-nutraĵo de la 
indianoj, estas ĉi tie de longe ne plu aki- 
rebla lukso. Kaj eble unu fojon jare oni 
manĝas viandon. 

Tiuj indianoj iam estis fiera raso, kiu 
heredigis al Meksikio belegajn fabelojn 
kaj legendojn, mirindajn dancojn kaj ko- 
lorriĉan vestaĵon. Sed tiu belegaĵo longe 
forvaporiĝis. Jarcentoj da ekspluatado kaj 
apartigo sufokis tiun tradicion. 

La registaro, kreinte „Indianan Insti- 
tuton” klopodas nun plibonigi la vivkon- 
diĉojn de l' meksikiaj indianoj. Sed la 
rimedoj estas nesufiĉaj. La jara buĝeto 
sumiĝas je unu miliono da dolaroj. Per tiu 
sumo oni devas tra la tuta lando konstrui 
lernejojn por la indianoj kaj ilin prizor- 
gadi. Precipe devas esti pagataj instruis- 
toj, kiuj instruas la hispanan lingvon al 
la indiĝenoj. Ankaŭ por materia pliboni- 
go devas esti utiligata tiu mono. 


Temo ankoraŭ aktuala! 


En tiu malnova Esperanta gazeto „La 
Revuo", internacia monata literatura ga- 
zeto, en kiu kunlaboris konstante d-ro 
Zamenhof, aperis, en la maja n-ro de la 
jaro 1913, alvoko al la publika opinio por 
la forigo de la kurludoj de bovoviroj. 
„Ekzistas trans la Pireneoj kontraŭ-tore- 
adora ligo,” tekstas en tiu Alvoko, „en- 
havanta milojn da anoj. Ĉiujare tiu ligo 
postulas la forigon de tiuj sangaj bataloj 
aŭ almenaŭ la malpermeson al la junuloj 
malpli ol dudekjaraj kaj al la virinoj, kia 
ajn estas ilia aĝo, aktive partopreni en tiu 
sovaĝa ludo. La bruteco kaj krueleco de 
tiuj plezuroj estas hontindaĵo por la ci- 
vilizita Eŭropo. Sed la fervorego al tiu 
sporto estas tiel enradikigita en la popo- 
lon, ke la registaro ne kuraĝas enmiksiĝi. 
Estas afero de la publika internacia opi- 
nio vidigi per stariĝo de ligo aŭ per iu 
alia pero tian malaprobon, ke la hispana 
opinio estos ŝancelita, kaj fine konsentos 
pri la forigo de tiuj bataloj.” 

De tiu alvoko pasis 53 jaroj, pli ol du- 
ona jarcento...... Sed ĉu okazis ia ŝanĝo 
sur tiu tereno? Plue prosperas tiuj taŭro- 


ludoj en la regno de Franko — kial do li 
malpermesu tiun „distron” amuzantan la 
popolon...... — kaj ili okazas eĉ en kel- 
kaj urboj sudfranciaj...... La bestprotek- 
taj societoj staras kontraŭ longjara tra- 
dicio. Espereble iun tagon ili venkos su- 
per la sovaĝula instinkto. 





S.A,T.~anoj, junaj aŭ ne, legu „LJP! 


Nun 16-paĝa, regule aperanta, la du- 
monata gazeto de SAT-Junulfako, „La 
Juna Penso", meritus, ke, krom la laboris- 
ta junularo, ankaŭ la SAT-barbularo de- 
diĉu al ĝi iom da atento kaj — por plej 
konkrete helpi ĝin — simple konsentu 
aboni ĝin. 

Ĉu eble oni opinias, ke junulara gaze- 
to povas interesi nur gejunulojn? Se jes, 
oni eraras...... Pruve, en la julia n-ro de 
LJP vi povos legi, krom la raporton de la 
junulfakaj respondeculoj por 1965/66, 
viglajn debatojn pri „Aŭtostopo” kaj „Fa- 
milia Planado”, poezipaĝon de k-do Bur- 
ger, fantaziaĵon de Goho „Streĉu la 
alarmsignalon!", la rubrikojn „Kontraŭ la 
dogmoj” kaj „Por la Paco", „El nia le- 
terkesto”, ktp... sen forgesi la kutiman 
paĝon „Ludu kun nil” kun ŝakoj, kruc- 
vortoj kaj la ŝerckonkurso „Ĉu vi scias?” 

Kompreneble, LJP bezonas nek mece- 
natojn, nek almozpeti. Ĝi simple bezonas 
abonantojn. 

Kiu, pli ol la SAT-anaro mem, povas 
interesiĝi pri la gazeto de la SAT-junu- 
laro? 

Ni sufiĉe tedis vian paciencon. Cetere, 
ŝajnas, ke vi konas la respondon... kaj 
konsekvence, la plej bonan manieron pru- 
vi al ni, ke vi komprenis tiun alvokon. 
Tamen, ni povas flustre aldoni ion, de 
buŝo al orelo: „Se vi abonos LJP-on nun 
por la jaro 1967, vi senpage ricevos la 2 
lastajn n-rojn de 1966!” 

Ĉu ne profitenda okazo? 





La Junulfako 
Jarabono al LJP: 
1/3 de SAT-kotizo al: 
„La Juna Penso” - 21, rue Matignon 
33, BORDEAUX. Francio 
Poŝtkonto 337404 Bordeaux 
aŭ al via landa peranto. 


PP 
F.L.E. kongresis en Gento 


Tre bone organizita de la gek-doj en 
Gento, Belgio, estis la 45, F.L.E.-kon- 
greso, kiu okazis 26-27. marto en la 
Popoldomo de tiu urbo, kie en 1961 kon- 
gresis SAT. Kelkaj oficialuloj, el belga 
sindikata centro, socialista partio, ska- 
beno por instruado, parolis en vespera 
kunveno. Muziko de Braille-kvarteto kaj 
skeĉo en Esp. plenigis tiun vesperon. 
Kelkaj Kongo-anoj (esp. lernantoj de 
Bruselo) sin prezentis sur la scenejo. 
„Volksgazet” (Antverpeno) raportis la 
29.3. objektive pri la kongreso. 

Venontjare la kongreso de FLE okazos 
en Utreĥto. 

Prezoj en Argentinio 


Prezoj primokis ĝis nun registar-ordo- 
nojn kaj kontrolojn. Por moderigi la pli- 
altigojn, restas surpiede nur senefikaj kaj 
nekapablaj ŝtatoficistaj organizoj kaj in- 
spektoroj, kiuj ŝveligas la burokrataron 
ĵus vipkritikitan de la Nacidefenda mi- 
nistro. 

Kio okazos nun al la Ekonomiministra 
projekto por atingi ĝeneralan malkariĝon? 
La plano konsistas el elimino de negativa 
komercperado per kunlaboro de sindika- 
taj korporacioj, mutualaj societoj kaj koo- 
perativoj, kun celo senpere aĉeti al la 
produktantoj la plej bezonatajn varojn. 
Ĝi estos aliflanke pli profunde ekzamena- 
ta dum la venonta kunsido de la soci- 
ekonomia ministraro. 

Estas tamen malfacile rilatigi ĉi tiujn 
oficialajn aspirojn al kelkaj onidiroj, laŭ 
kiuj venontsemajne estus rajtigataj pre- 
zaltigoj, kiuj tuŝas la popolbuĝeton. Te- 
mas pri novaj prezoj por lakto kaj por 
hejma gaso. La aktualaj prezoj por lak- 
to, 17,50 pesoj por litro kontore, kaj 19 
pesoj ĉe kliento, plialtiĝus je 19.50 kaj 21 
respektive. Tio estus eble la unua fojo, 
kiam lakto prez-altiĝas dumsomere, Tio 
plej ofte okazas vintre, kiam lakto mala- 
bundas. 

Tiuj prezoj estis proponitaj al la regis- 
taro antaŭ iom da tempo, kaj oni ne po- 
vas atribui ilin al la plialtigo de la prezoj 
por petrolo kaj transporto. Tiuj prezoj 
sendube konsistigos alian faktoron por 
malfaciligi la familian pluvivadon, pre- 
cipe se ni konsideras, ke ili ne estos la 
lastaj, nek stabilaj. 

Ankaŭ baldaŭ ekaperos la tarifoj por 
naturgasa konsumo, tube aŭ karafe. In- 
dustrigaso jam antaŭ nelonge plikariĝis 
je 2090. Ŝtata gaskompanio projektis eĉ 
pli grandan prezaltigon por naturgaso, 
sed ankoraŭ ne akiris la konsenton de 
Energi-sekretario. 

Kelkaj kronikistoj komentis, ke tio po- 
vas okazi pro politika diverĝado inter 
oficistoj de Energi-sekretario kaj Ŝtata 
gaskompanio, — tio estas, ne nur pro 
peto de tro granda prezaltigo de l' Ŝtata 
gaskompanio. 

Krom tio, la postfebruaraj fervojaj ta- 
rifoj faras zorgon al la uzantoj, komer- 
cistoj kaj industriistoj. 

Dume ni vidas la optimisman kaj ad- 
monan televid-komentiston — kaj kom- 
preneble ĝian tekstverkanton — daŭre 
kaj senkompate montranta per sia fingro 
al la sendefenda publiko, memoriganta 
samtempe ke jam antaŭ multe da tempo la 
registaro anoncis 1296 da prezaltigo. Do, 
kial surpriziĝi? 

Ĉio estas ebla: eĉ permesi plialtigon de 
la kostoj por poste stabiligi ilin sur la ba- 
zo de tiwplialtigo. Jam delonge ja multe 
da vortoj kaj rezonadoj estas senutilaj en 
tiu ĉi mondo. 

Trad. el „La Capital” (18. jan. 66, 


Rosario) 
Ruben Feldman Gonzalez (31.168). 








La proksima numero aperos komence 
de septembro. 








MEMOROJ EL MIA JUNAĜO 


Dum la periodo kiam la majskaraboj 
aperis, ni preskaŭ ĉiun tagon skuis al 
niaj heĝoj, kaj kiam elfalis aŭ forflugis 
tiuj insektoj, ni ĉiuj kuris por kapti ilin 
la unuaj. Ni posedis grandan skatolon 
plenan de tiuj bestoj; ni ankaŭ enmetis 
kelkajn foliojn, por ke ili ne malsatu, kaj 
ni ŝanĝis la insektojn kontraŭ aliaj ludi- 
loj. 

Mi ankaŭ tre ŝatis helpi mian patrinon, 
same en la kuirejo kiel sur la kampo. lun 
tagon, dum miaj fratoj ludis ie, mi denove 
helpis sur la kampo, kaj dum mia patrino 
elhakis terpomojn, mi kolektis ilin en si- 
telon. La hakilo konsistis el longa ligna 
tenilo kun kvar longaj akraj dentoj el 
fero, sufiĉe peza. Kiam mia patrino havis 
sufiĉe da terpomoj, ŝi returne iris al la 
domo por pretigi kelkajn por la tagman- 
ĝo. Ŝi lasis la hakilon sur la kampo kaj 
diris, ke ŝi baldaŭ revenos. Mi do aten- 
dis surloke. Sed tiu atendado tro longe 
daŭris laŭ mia gusto, kaj mi senpacience 
mem volis elhaki kelkajn terpomojn; sed 
„.....hakante mi traboris per unu dento 
mian dekstran nudan piedon. Laŭte hur- 
lante mi ekkriis: „Panjo! Panjo!", kaj, vi- 
dante iomete da sango, mi ankoraŭ pli 
laŭte ĝemis, pensante ke mia animo el- 
venas. Tuj alkuris mia patrino; ŝi anko- 
raŭ pli multe ploris ol mi kaj portis min 
en la domon, kie ŝi kuŝigis min sur tri se- 
ĝoj, lavis mian piedon kaj bone flegis ĝin, 
por ke mia patro nenion vidu aŭ sciu pri 
tio! 

Foje en tagmezo oni aŭdis muzikon en 
la malproksimo. Mia patrino ĵus elŝovelis 
niajn terpomojn kun ruĝaj brasikoj. La 
fratoj tuj forkuris por rigardi kaj pli bone 








aŭdi sur la ŝoseo, kaj ili lasis ĉion sur la 
tablo. Mi ankaŭ forkuris, sed kunprenis 
mian teleron, ĉar mi tre ŝatis la de mia 
patrino pretigitajn ruĝajn brasikojn (evi- 
dente, kiel preskaŭ ĉiam...... sen viando). 
Estis la nova katolika vilaĝestro Goet- 
hals, granda- kastelposedanto, kiun oni 
tiel bonvenigis. Kiam la sekvantaro en- 
wenis la vilaĝon, oni tuj komencis muziki. 

Preterpasantoj kaj ĉirkaŭantoj kurio- 
ze rigardis kaj ekridis al mi; sed mi, ne- 
nion komprenante, kviete manĝis miajn 
ruĝajn brasikojn. Ĉiuj diris: „Estas Geor- 
ĉio de Maria de Rietjes, al kiu la nova 
vilaĝestro tiele rigardis 

Mi jam insistis ke oni ne honorigu tiujn 
fiulojn per nia ĉeesto. Tiutempe mi an- 
koraŭ estis sensperta, kaj mi agis kiel la 
piej granda parto de stultuloj, nome kiel 
hundo, kiu lekas la manon de la frapinta 
majstro. Sed bonvolu pardoni: dum mia 
junaĝo ne ekzistis multaj apostoloj por 
klaskonsciigi la gelaboristojn. 

Kaj nun por konkludi: laŭ mi oni devas 
honori nur tiujn apostolojn, kiuj restis 
fidelaj al siaj principoj kaj restis simplaj 
soldatoj en la vicoj, el kiuj ili devenas. 
Ĉar granda estas la egoismo de la homoj; 
kiam ili fariĝas potencaj, ili forgesas sian 
pli fruan mizeron kaj misuzas sian poten- 
con. Do, por ne erari, sole honoron al la 
simplaj soldatoj post ilia morto, ĉar vi- 
vante ili ankoraŭ povus turni al ni la dor- 
son. La ideala homo ĝis nun ne estas 
kreita, kaj la plej bona devas esti brid- 
tenata per leĝo, kiu ĝis nun neniel ekzis- 
tas. 

Bonvolu relegi tiujn lastajn frazojn por 
ilin bone teni en la kapo! SATano 8097. 








“Dasero? 


Ni revenis de ĉaso kaj paŝis sur ĝarde- 
na aleo. La hundo kuris en la antaŭo. 
Subite ĝi pli malgrandiĝis, ĝi komencis 
paŝete ŝteliri, kvazaŭ ekflaris ion antaŭ 
siti; ĉasaĵon. Mi ekrigardis laŭlonge de 
la aleo kaj ekvidis junan paseron flavko- 
loran flanke de la beko kaj kun lanugo 
sur la kapo. Ĝi estis falinta el nesto, kiam 
la vento forte balancis la betulojn de l' 
aleo, kaj sidis senmova, senpova, apenaŭ 
disetendante la flugiletojn. Mia hundo 
malrapide proksimiĝis al ĝi kaj subite, el- 
glitinte de apuda arbo, maljuna nigrab- 
rusta birdino, simile al ŝtono, ekfalis an- 
taŭ la buŝegon de l' hundo, kaj tute hir- 
tigita, kun rigardo malbela pro teruro, 
kun ekkrieto de kuraĝulino, eksaltis du- 
foje en direkto al buŝego plena de akraj 
dentoj. 

Ŝi sin ĵetis tiele, por savi, por ŝirmi per 
sia korpeto sian infanon...... sed ŝia tuta 
malgranda korpo tremetis pro teruro la 
voĉeto sonis sovaĝe kaj raŭke; ŝi sin ofe- 
ris! 

Kia grandega monstro ŝajnis al ŝi la 
hundo! Sed ŝi ne povus resti sidanta sur 
sia alta eksterdanĝera branĉeto. Forto 








pli potenca ol ŝia volo, ol ŝia instinkto de 
memkonservo, deĵetis ŝin de tie. Mia 
„Trezoro” (tiel nomiĝis mia hundo) ek- 
haltis, retiriĝis. Videble li ankaŭ havis sa- 
man opinion pri rajtoj de birdpatrino, ŝia 
forta patrin-instinkto, ŝia forta patrina 
amo. 

Mi rapidis revoki la konfuzitan hun- 
don kaj malproksimiĝis respektplena. Jes, 
vi ne ridu: mi sentis respekton por tiu 
malgranda heroa birdo, por ĝia amplena 
patrin-impulso. Amo, mi pensis, estas 
pli potenca ol morto kaj pli forta ol timo 
antaŭ morto. Nur per amo konserviĝas 
vivo. 

1. 8. Turgenev. Tradukis Zinaida 
L. Sŭderberg 
(antaŭa Agranovskaĵa). 


SENNACIECA REVUO 1966 


aperis! Kiu ankoraŭ ne mendis, 
povas ĝin ricevi laŭ la prezo 
indikita en „Sennaciulo” okt. 
(tarifoj). Meza 


kaj dec. 1965 
prezo: 0.90$ Riĉe ilustrita ka- 
ĵero! Multaj originalaj kontri- 
buoj. 

SAT-Paris, 


= aŭtomobil 


———— 


„Privataj” lagoj en Kanadio 


En vastega Kanadio troviĝas ĉirkaŭ 
unu miliono da lagoj. La sola provinco 
Ontario posedas el ili ĉirkaŭ 250.000. 

Multaj lagoj situas en malproksima 
nordo, kie nur malmultaj homoj loĝas kaj 
kie mankas vojoj. Sed ankaŭ granda 
nombro situas en la suda parto de la 
lando, kie loĝas multaj homoj kaj kie 
abundas bonegaj vojoj. 

Nur malgrandaj lagetoj estas privata 
propraĵo; aliaj, grandaj kaj mezgrandaj, 
apartenas al „la krono”, tio estas al la 
provincaj registaroj. La akvoj estas pu- 
blikaj, sed ne la bordoj. Ĉi tiuj jam estas 
tute“ „disgratitaj”. 

La provincaj registaroj jam forvendis 
mallarĝajn zonojn laŭlonge de la bordoj. 
lli vendis tiujn striojn eĉ malmultekoste, 
sed kun kondiĉoj, ke sur la bordo devas 
aperi bela dometo kaj ĝi devas esti en 
bona stato kaj loĝata almenaŭ somere. 

Nu, tion povas fari nur persono, kiu 
havas monon por konstrui dometon kaj 
tempon por loĝi en ĝi somere, aŭ kiu 
povas sendi tien la edzinon kaj infanojn. 
Estas tute malpermesate trairi la privatan 
posedaĵon. Oni povas loĝi tre proksime 
de belega lago, tamen ne havi rajton tie 
malsekigi siajn piedojn. Eĉ la farmistoj 
el proksimaj bienoj ne rajtas ĉerpi la 
akvon, se ili ne proprumas la bordon. 
lliaj bovinoj povas morti de soifo. 

Kompreneble, kie estas privataj dome- 
toj, tie estas ankaŭ publikaj vojoj por 
ri loj. La vojojn konstruigis pro- 
vincaj registaroj per impostoj de ĉiuj (an- 
kaŭ la mia). Por la publiko restis mal- 
multo. Se ie estas publika strando, oni 
nomas ĝin „parko. Tiuj „parkoj” ne 
abundas. En ili fetoras aŭtomobiloj, kaj 
korpo kuŝas apud korpo. Kompreneble 
ekzistas necesejoj, gardistoj kaj vendistoj 
de „koka-kola”-o, de bulkoj kun kolbaso, 
kiujn lastajn oni nomas „varmegaj hun- 
doj” (angle: „Hot Dogs"). 

Apud la publikaj strandoj oni naĝas, 
oni uzas ŝipetojn aŭ barkojn, oni fiŝ- 
kaptas ktp. Sed oni tute ne rajtas al- 
bordiĝi al privata bordo. Estas organi- 
zataj perŝipaj ekskursoj. Ekzemple en 
Ontario estas famaj: „Muskoka Lagaro", 
„30.000 insuloj” kaj aliaj. Oni vidas mal- 
altajn aŭ altajn, rokoplenajn bordojn, Ĉie 
estas arboj kaj belaj dometoj. Sed tio 
estas „malpermesita lando” por publiko. 
En „Muskoka Lagaro” troviĝas „milio- 
nula angulo", kie somere loĝas usonaj 
milionuloj. 

Ekzistas ankaŭ specialaj parkoj por 
loĝi. Oni devas posedi propran tendon 
kaj aŭtomobilon, ĉar neniu kapablus porti 
pezan tendon. Oni devas pagi por la 
loko. Sed tm-parko estas akvo por trinki, 
necesejoj, telefona budeto, eĉ wvend- 
butiketo. En kelkaj parkoj oni trovas lig- 
non, se iu ŝatus kuiri sur primitiva fajrujo. 

Dum kongreso de Kanada Esperanto- 
Asocio en Kebeklo (1965) okazis eks- 
kurso al lago de „Sankta Jozefo”. Oni 
naĝis, oni ludis sur barkoj, ktp, sed nur 
dank' al bonkoreco de unu geedza paro, 
kiu posedas dometon kaj peceton de la 


bordo. Ilia razeno devis sufiĉi por ĉiuj 
gekongresanoj. 
Kompreneble, simile statas en Toronto. 
Por la publiko restis nur malmulte. La 
homoj povas iri al la dense okupita 
strando en la urbo aŭ al Toronto-insulo. 
Feliĉe ĝis nun oni povas iri tien nur per 
ŝipo. Sur la insulo oni povas ankaŭ lu- 
preni malnovajn biciklaĉojn kaj sekure 
bicikli tra la vojetoj, ĉar nur polico uzas 
aŭtomobilon. Sed la urbestraro intencas 
konstrui ponton aŭ tunelon; tiam aŭto- 
mobiloj invados kaj fetorigos la aeron. 
Nu, eĉ someraj plezuroj estas mal- 
acile atingeblaj por homoj, kiuj per- 
aboras malmulte. 
Vl. Zigmuntoviĉ, (28.615), Toronto. 











Klareco kaj precizeco 
de la lingvo 


Ni proponas Esperanton kiel komu- 
nan helplingvon por ĉiuj homoj. Ni aser- 
tas, ke Esperanto estas relative facila kaj 
ebligas precizan esprimon de ĉiu penso. 
Mi tute konsentas pri tio, sed mi opinias, 
ke por faciligi nian varbagadon, nian 
propagadon (ĉefe en ekstereŭropaj lan- 
doj), kaj konservi la varbitajn anojn, ni 
devas uzi kiel eble plej simplan, klaran 
lingvon, almenaŭ en la ordinaraj, ĉiu- 
tagaj rilatoj. 

Mi konsentas pri uzo de neologismoj, 
kiam ili estas nepre ekzemple 
pri sciencaj kaj teknikaj temoj (cetere la 
novaj terminoj estas ofte internaciaj kaj 
postulas nur Esperantan „vestadon”); 
sed aliajn, nenecesajn neologismojn ni 
rezervu por beletraj, poeziaj verkoj (tiaj 
ne estas ĉiam facile kompreneblaj, eĉ en 
nia nacia lingvo, do...); ekzemple, mi ne 
trovas utila la anstataŭigon de la vortoj 
faritaj per „mal“, per novaj vortoj, dum 
multaj lingvoj posedas esprimojn formi- 
tajn laŭ la sama sistemo..: Ĉu mi ne 
havas en la franca lingvo: „heureux — 
malheureux", en la angla: „happy — 
unhappy”, en la germana: „glicklich — 
unglicklich", en la itala:“, felice — in- 
felice”... ktp? Forlasi tiun eblecon de 
vortformado estus senprofite kompliki 
Esperanton, malfortigi nian argumenta- 
don pri simpleco de nia lingvo kompare 
kun la aliaj! 

Mi konstatas tendencon — sendube 
pro nacilingva influo — uzi vorton por 
esprimi du malsamajn signifojn, malgraŭ 
ke Esperanto proponas la necesajn du 
terminojn: ekzemple, ni ĉiutage legas 
„permesi“, uzita kun la scenco „ebligi“, 
kaj tiu lasta vorto preskaŭ malaperas el 
niaj tekstoj. Mi preferus, ke oni uzi „per- 
mesi” kiam temas pri... „permeso“, sed 
ne kiam temas pri „ebleco”. Kial forlasi 
eblan precizecon? Se tiu senzorga ten- 
denco plidaŭras, oni certe povos iam ri- 
proĉi al Esperanto, ke ĝi ne estas tiel 
preciza, kiel iu aŭ alia nacia lingvo, pri 
iu aŭ alia punkto. 

Mi ankaŭ konstatas ofte, ke la senco 


necesaj, 





de kunmetita vorto estas duba, pro simi- 

leco al vortara termino, aŭ pro ebleco 

ĝin diversmanire dispartigi: ekz. 
konk-ludo, kaj konkludo 

mono-logo, kaj monologo 

lim-baro, kaj limb-aro..., (kaj tio ebli- 
gas spritajn vortludojn, ĉu ne, Ŝvarc!) 

Sed, por eviti eventualajn miskompre- 
jn, iu proponis, en la dubaj kazoj, apar- 
tigi la radikojn de la kunmetitaj vortoj 
per streketo (kiel mi ĵus faris en ĉi- 
supraj ekzemploj); ŝajnas al mi, ke tio 
estus praktika rimedo klarigi niajn tek- 
stojn kaj faciligi ties komprenon, ĉefe de 
la novbakitaj esperantistoj. 

Oni komprenu, ke mi ne intencas mal- 
helpi la evoluadon de nia lingvo; sed oni 
komprenu ankaŭ, ke, ĝis ni estos pli certe 
venkintaj, ni devas konservi ĝian „Za- 
menhofan” simplecon, eviti ĉian senutilan 
komplikadon, kiu malfaciligus nian pro- 
pagandon en tempo, kiam ĝi ne estas 
facila pro diversaj kaŭzoj: disvastigo de 
la angla lingvo, progreso de la traduk- 
maŝinoj, diverseco de la eblaj distraĵoj 
(televido, aŭto, ktp.). 

SKELDIDO (29328) 








Unua Festivalo de Junul-Domoj 


organizata de la Franca Federacio de 
Junuldomoj okazos en Narbono (medi- 
teranea regiono de Francio) de 11.-24. 
julio. Aĝo de partoprenantoj: 18-25 j. 
Gastigado, partopreno al la div. aranĝoj, 
ekskursoj, spektakloj ktp. entute 30 Fr. 
Esp. propagando estos farata en tiu ma- 
nifestacio Viajn informojn donas: Mai- 
son des Jeunes”, 11 Narbonne, Francio. 





Por pliampleksigo de 
„Sennaciulo” 


Ni danke kvitancas jenajn novajn dona- 
cojn: 

— en Parizo: (Fr) Najlokunveno Duseldor- 
fo 33.52 (27.25 mk), memore K.E. 19.64, 
Renault 3.-, Kotro b.-, Pasquier 2.- (su- 
me: Fr 63.16) 

— en Stokholmo: (skr) Malte Carlsson 10.- 

— en Roterdamo: (gd) Minke 0.25, Kraefft 
1.25, G. Veen 0.75 (= gd 2.25) 


La tuto de la listo simiĝas ĵe dol 15,19. 





Pacista Frakcio 
Aŭtoritata sciigo 


„Oni nepre devas diri kaj insiste re- 
memorigi al la popoloj ke, por ilin 
starigi unujn kontraŭ la aliajn, oni 
ilin senĉese trompadis” — (Generalo 
PERCIN). 


Fakte, kvazaŭ tiucele stariĝis „P.F.” en 
S.A.T. kies unua paragrafo en la Regularo 
tekstas jene: „studi, malkovri kaj disfamigi 
la kialojn de la milito” „ el kiuj la ĉefa 
nedubeble estas la perfida mensogo, nepre 
malkaŝenda por konfuzi la cinikajn trom- 
pulojn, kiuj ĝin senhonte uzas ĉiutage por 
sendi la homojn, kiel ŝafojn, al la buĉado! 

Tio, kio cetere donos temon al la debato 
„Porpaca farinda kaj farebla laboro”, 
de mi proponata al nia dumkongresa P.F.- 
kunsido en Swanwick, kaj al kiu estas, 








kompreneble, invitata partopreni grand- 
nombre la S.A.T.pacistanaro. Kamaradece 
ROFO. 

MEMORNOTO 


Je la 17a de majo tute neatendite mortis 
en Roterdamo, en aĝo de 55 jaroj, nia kama- 
rado 

ANTON VOLLEGRAAF (matr. 18.093). 

Lia morto estas grava bato por nia tuta 
movado. 

Antaŭ pli ol 30 jaroj k-do Vollegraaf ler- 
nis nian lingvon, entuziasme aliĝis nian mo- 
vadon kaj jam baldaŭ fariĝis estrarano de la 
tiam ankoraŭ juna sekcio Roterdamo 2a de 
F.L.E.. De tiam li ĝis la lasta vivotago fidele 
servis nian movadon en ĉiaj funkcioj, ne nur 
en la propra sekcio, sed ankaŭ en la roter- 
dama distrikto kaj konsilantaro de F.L.E.. 
Li reprezentis F.L.E. en la kunlaborkomi- 
tato de la diversaj Esp.-organizoj en Roter- 
damo, kie li ĉiam estis fidela kaj fidinda 
defendanto de niaj principoj. 

Tre multaj SAT-anoj memoros lin, ne nur 
el la SAT-kongresoj, kiujn li ĉeestis, sed 
precipe el nia 30a kongreso, 1957, en Roter- 
damo, kiam li okupis gravan lokon en la 
O.K.K. kaj i.a. perfekte aranĝis la ekskur- 
sojn. Krome li faris gravan laboron por 
SAT, ĉar li plenumis grandan parton de la 
ekspedlaboro por Sennaciulo kaj i.a, ankaŭ 
prizorgis la ekspedon de la SAT-libroj el 
Roterdamo. 

SAT perdis en li fidelan kamaradon, en- 
tuziasman laboranton kaj ĉiam fidindan de- 
fendanton de niaj ideoj. La breĉo, kiun fa- 
ris lia morto en niaj vicoj, estos nur malfaci- 
le ŝtopebla. Al liaj edzino kaj infanoj ni es- 
primas niajn plej sincerajn kondolencespri- 
mojn. v.E. 





La 2-an de majo mortis en Bielefeld, Ger- 
manio, en sia 80-a jaro, post plurjara mal- 
sano, 

K-dino Barbara v. d. HEID (matr. 13.362) 
edzino de nia kara k-do Alfredo. Ĝis la 
morto ŝi restis fidela al nia afero. Pro sia 
bonkoreco kaj, aparte, modesteco ŝi havis la 
simpation de ni ĉiuj. Kun alta estimo ni ĉiam. 
memoros pri ŝi, Elkoran kondolon al Alfredo 
al filo kaj familianoj. 

Por E-Ligo de Bielefeld (W. Mŭhlenweg) 





En Karlsruhe, Germ., mortis la 11-an de 
maĵo, en aĝo de 81 jaroj 

K-do Friedrich DORNER (matr. 24.417) 
jam malsana dum la lastjara SAT-kongreso. 

Ni kondolencas sincere al lia filo Hans, 
ankaŭ membro de nia Asocio. 





En Munkeno, Germanio, mortis la 23. apri- 
lo, en aĝo de 71 jaroj, pro kor-apopleksio, 

K-do Konrad DEUBLER (matrikulo 30). 

Li partoprenis la fondkongreson de SAT, 
1921, en Praha, kaj multajn jarojn elstare 
aktivis en la SAT-kaj LEA-movado; longajn 
jarojn li redaktis „Arbeiter-Esperantist” kun 
granda lerto. Ankoraŭ en Vieno (1962) ni 
vidis lin ĉe SAT-kongreso. 





En Munkeno ankaŭ mortis, laŭ informo 
de la Poŝto, 


K-do Michael SKALSKY (matr. 9.762) 


kiu jardekojn restis fidela ano de nia Aso- 
cio (li aliĝis en 1925). 





La 24. aprilo mortis subite, en aĝo de 84 
jaroj, en Schriesheim, Germanujo, 

KO oe HUND (matr. 24.442). 

Li ĝismofte estis fidela kaj aktiva ano de 
la grupo Hejdelbergo, partoprenis multnom- 
brajn E-kongresojn (ĉe multaj SAT-kon- 
gresoj ni renkontis lin) kaj ĉiam spicis per 
sia ĉarma humoro la kunvenojn. 





En Dayton, Ohio, Usono mortis, 91-jara, 
K-do Fred SCHULDER (matr. 24.068) 
longjara membro de nia Asocio. 

En la Sermone (Le Puy), Francio, mortis 
K-do Elie BRIOUDE (matr. 28.911). 





En Vendome, Francio, mortis en aĝo de 
nur 40 jaroj 


K-do Jean AUGER (matr. 31.128). 





En Antwerpen, Belgio, mortis la 13.majo, 
T7-jara, 

K-do E. WILLEKENS (matr. 22.623) 
kiu estis, en 1921, kunfondinto de la unua 
Socialista E-Grupo en Antverpeno, „Nia 
Ideo”, kiu en 1929 aliĝis al F.L.E. Dum mul- 
taj jaroj prezidanto de distrikto Flandrio de 
tiu LEA kaj de la loka FLE-grupo, li ankaŭ 
gvidis E-kurson ĉe la Popol-altlernejo Em. 
Vandervelde en Antverpeno. Kiuj konis lin, 
esperantisto de pli ol 50 jaroj kaj fidela 
SAT-ano, memoros pri kunbatalanto kiu 
ĉiam instigis al lingva perfektigo de l” esp. 
laboristoj. Per tiu strebado ni plej bone ho- 
noros lin. Stella. 





En Bruselo-Anderleĥto mortis la 30. majo 
K-do Joseph BRACOPS (SAT-ano n-o 1999) 
urbestro kaj parlamentano socialista, 66-ja- 
ra. Honorprezidanto de la brusela SAT- 
Amikara grupo, li promesis honorprezidi la 
22-an kongreson de SAT-Amikaro en sia 
komunumo Anderleĥto, paske 1967, preta 
senrezerve helpi al ties sukcesigo. Sur sin- 
dikata kaj politika kampo li sindoneme ba- 
talis dum 45 jaroj por socialismo. Tiel li 
konis dum pr. tri jaroj la inferon de pluraj 
naziaj ekstermejoj; la usonaj armeoj libe- 
rigis lin en julio 1945. Lia sano estis jam 
grave kompromitita. Funebras kaj dankeme 
omaĝas SAT-anoj kaj amikaranoj el Bru- 
selo (M.V.A.) 





En Lausanne, Svisio, mortis 79-jara 
K-do Alfred THONNEY (matr. 29.934) 
kiu fondis en decembro 1919 la Labor, Ep, 
Grupon „Zamenhof” en Lozano kaj ĝis vi- 

vofino restis fidela al la movado, 








En Huddersfield, Britio, mortis malnova 
ano 


K-do B. B. BEAUMONT' (matr. 10.081) 
en aĝo de 66 jaroj, je 27. aprilo. 





De 1-17. aŭgusto la Studenta Tutmonda 
Esp, Ligo (STELO) okazigos sian unuan 
kongreson en Ruse, Bulgario. Adr.: Komso- 
molska 8 S.E.K., Ruse. Okcidentlandanoj pa- 
gos al: Claude Nourmont, 3 av. d' Indochi- 
ne, 13 Aix-en-Provence, Francio, (200 ste- 
loj por membroj, 230 por nemembroj); poŝt- 
konto M. Nourmont Guy, MARSEILLE 
393151. 





La grupo Verviers organizis tre bone la 
„Trilandan Esp. Renkontiĝon” je 24. aprilo 
en Spa (Belgio). Ĉeestis 80 personoj. Ne- 
derl. kaj germ. delegitoj salutparolis; okazis 
laborkunsido kaj akcepto en la urbdomo 
kun honorvino. Komuna tagmanĝo; lum- 
bild-prezento pri Tokio (R. Demarche); pa- 
rolado de D-ro Denoel el Lieĝo. pri la ak- 
tuala lingva ĥaoso. (P.F.) 








Ni kvitancas dankeme jenajn donacojn al 
la Servo: 
— en Parizo: (Fr) Hardy 3.50 
— en Stokholmo: (skr) 35.- Huskvarna E- 
Klubo (por 2 senlaborulabonoj) 


Sumo de la listo: dol. 7,45 


Pres menkno ma 


— K-ino Nina Tupolskajĵa, ul. Opanskoge 
96-e, kv. 2, Minsk-48, Sovetio, 23-jara, 
interŝ. bildk. 


— K-do Viktor Paveljev, 35-j. inĝen., ul. 
Opanskogo 96-a, kv 23, Minsk-48, Sov. 
interŝ. bildk., PM. 


— K-do Boris Ĉeĉetko, 29-j. aspiranto, ul. 
Internacionalnaja 31. kv. 10, Minsk-30, 
pri sennaciismo, mondfederismo, polit., 
ekon., sociologio. 


— Kun interesuloj pri bio-dinamikaj ko- 
lektivoj serĉas korespond-kontakton 
Harry v. Kortsen, Grunfor Mark, Hinne- 
rup, Danio, 





Naciismo Nepravigebla 


La fama brita verkisto J. B. Priestley 
(New Statesman, feb. 25/66) elokvente 
kaj efektive atakis naciismon, kiu laŭ li 
estas falsa kiel plastika floraro. Kontraste 
al ĝi la veraj naturaj floroj estas regio- 
nismo, kie la homo havas siajn radikojn, 
kun amikoj kaj feliĉaj memoroj. Nacion 
kreas nur la politikistoj dezitantaj poten- 
con kaj personan prestiĝon. La moderna 
mondo ne bezonas pliajn naciojn. 

En internaciismo li distingas inter la 
monopolistoj kaj financetsroj internaciaj 
kaj la sciencistoj kaj kuracistoj, kiuj per 


specialaj organizoj de UNO, en sano, 


nutrado, edukado, produktado k.a. fakte ~~. 


kreas mondcivilizacion, dum la nacioj nur 
sinlaŭdas. Naciismo nun penas heltigi la 
kreskon de tiu mondskala vidpunkto kaj 
ŝovinisme atakas kaj rifuzas kunlaboradi. 
Ĉiu granda nacio opinias, ke ĝi pleje taŭ- 
gas por esti mondreganto. Ĉiu nacio mal- 
helpas internacian interŝanĝon de per- 
sonoj kaj ideoj per impostoj, pasportoj, 
vizoj, laborpermesoj ktp. 

Spite de ĉio kreskas mondkooperado 
kaj homa reciproka interkompreno. Na- 
ciismo, diris tiu brita aŭtoro, estas la pu- 
tra viando inter du sanaj panpecoj de re- 
gionismo kaj vera internaciismo. „Dum 
la regiona homo riĉigas done kaj riceve 
la homvivojn, kiujn la vera internaciisto 
jam klopodas sekurigi kaj sanigi, la nacia 
homo, ebria de mempotenco, postulaĉas 
nian lojalecon, monon kaj aplaŭdon kaj 
venenas eĉ la aeron per siaj danĝeraj 
sensencaĵoj.” 

Ĉu ni povas rekruti S-ron Priestley al 
SAT' kaj montri, ke la internacia lingvo 
helpas la regionojn eviti la subpremon de 
la lingvaj bigotoj kaj kulturkoloniistoj, 
kiuj diras „Lernu kaj parolu angle”? 





Notoj.- Usonanoj en j. 1964 elspezis 7,6 
miliardojn da dolaroj por hospitalzorgado 
kaj 7,8 miliardojn por tabakaĵoj. El 1000 
teranoj 60 estas usonanoj, sed ili ricevas 
la duonon de la tuta monenspezo kaj 
atendas vivi dum 70 jaroj, sed multaj aliaj 
popolanoj meze povas esperi vivdaŭron 
de nur 40 jaroj. 488 


Preso: Drukkerij v.h. Dekker - Hardinxveld-Giessendam - Nederlando 


al 66 po iline e bb 


Ob buda, P.W 
Qe Lou de Sete, Alconh 
ALIG-DEKLARO 


Leginte la dorspaĝe presitan ekstrakton el la statuto de 
SENNACIECA ASOCIO TUTMONDA (S.A.T.), kompreninte 
kaj aprobinte la celon de tiu ĉi Asocio, mi (nomo kaj kompleta 


adreso per klare legeblaj literoj) 








NNUSKIN [TOR so knplr nb DPOŜESIO Vo amebo kam 


esprimas la deziron aliĝi kiel aktiva membro al S.A.T. kaj 
promesas subteni laŭ mia povo ĝian agadon kaj konduti kon- 


forme al la spirito kaj teksto de ĝia regularo. 


RID umu ee ken san NUDSKTIDOS Us azio 








Ekstrakto el la Statuto de S.A.T. 


“CELO 


1. Sub la nomo Sennacieca Asocio 
Tutmonda (SAT) estas fondita Asocio, 
kiu celas: «) utiligi praktike la inter- 
nacian lingvon ESPERANTO por la kla- 
saj celoj de la. Laboristaro tutmonda; 
b) kiel eble plej bone kaj digne plifa- 
ciligi la interrilatojn de la membroj, 
tiel kreskigante ĉe ili fortikan senton 
de Homeca solidaro; c) lernigadi, ins- 
truadi, klerigadi siajn membrojn tiele, 
ke ili fariĝu la plej kapablaj kaj plej 
perfektaj el la tiel nomataj interna- 
ciistoj; ĉ) servi kiel peranto ĉe la in- 
terrilatoj de NRNATINUSVAJ asocioj, 
kies celo estas analoga al tiu de SAT; 
d) peri kaj ĉiel eble helpi al kreado de 
literaturo (tradukoj kaj originaloj) 
spegulanta la idealon de nia Asocio. 


SAT, ne estante partipolitika, sed 
nur kleriga, eduka, kultura organizo, 
celas, ke ĝiaj membroj estu kompre- 
nemaj kaj toleremaj rilate al la po- 
litikaj kaj filozofiaj skoloj aŭ siste- 
moj, sur kiuj sin apogas la diversaj 
klasbatalaj laboristaj partioj kaj sin- 
dikatmovadoj; per komparo de faktoj 
kaj ideoj, per libera diskutado ĝi celas 
malebligi ĉe siaj membroj la dogm- 
iĝon de la instruoj, kiujn ili ricevas en 
siaj apartaj medioj. 

Unuvorte, SAT celas per konstanta 
uzado de racie elpensita lingvo kaj ĝia 
mondskala aplikado, helpadi al la 
kreado de racie pensantaj spiritoj, 
kapablaj bone kompari, ĝuste kom- 
preni kaj prijuĝi ideojn, tezojn, ten- 
dencojn kaj sekve kapablaj elekti 
memstare la vojon, kiun ili opinias 
plej rekta, aŭ plej irebla por la libe- 
rigo de sia klaso kaj forkonduko de la 
homaro al kiel eble plej alta ŝtupo 
de civilizo kaj kulturo. 


. 


Membreco 


2. Ekzistas 2 kategorioj da mem- 
broj: aktiva kaj subtenanta. 


3. Povas esti aktiva membro ĉiu per- 
sono, scipovanta esperanton, kiu, 
akceptinte ĉi tiun statuton, pagas la 
jarkotizon, ĉiujare fiksitan de la Ple- 
num-Komitato (P.K.). 


4. Aktivaj membroj rajtas: 4) ricevi 
la Jarlibron kaj la oficialan organon 


de la Asocio, — B) partopreni en ĉiu 
referendumo, — CC) voĉdoni en la 
Kongresoj. — Ĉ) uzi la ĝeneralajn ser- 


vojn de la Asocio, Aktivaj membroj do 
povas influi la gvidadon de la Asocio; 
ili havas la devon ĉiel laŭpove helpi 
al la progresado kaj bona funkciado 
de la Asocio. 

La samfamiliano(j) de aktiva mem- 
bro povas ĝui la samajn rajtojn kiel 
ĉi tiu lasta, pagante nur la duonan 
kotizosumon. Tiaj membroj tamen ne 
ricevas apartan ekz-on de la oficiala 
organo. 


Servoj 


24. La servoj de la Asocio estas 
rezervataj al ĝiaj membroj aktivaj, 
kaj subtenantaj. ; 

25. Principe la membroj aktivaj de- 
vas doni senpage informon kaj helpon 
pri vojaĝo, enketo ktp., al ĉiu mem- 
bro, kiu sin turnas al ili, Ili havas 
la devon respondi ĉiun laŭregulan 
informpeton de alia membro, en tem- 
plimo de 15 tagoj, eĉ se ili havas 
nenian kompetenton por plenumi la 
deziron de la petanto. Tamen ili rajtas 
ne respondi al petanto se: A) la letero 
ne estas redaktita esperantlingve, — 
B) la peto havas karakteron konfiden- 
can aŭ ofendan, — CĈ) la afero postu- 
las elspezojn, ekzemple se responda 
afranko ne estas aldonita, — Ĉ) la 
membronumero ne estas indikata. 

26. Resume: ĉies devo estu tia, ke 
la Asocio fariĝu kvazaŭ tutmonda 
retaro, kies maŝoj estas solidaraj inter 
si, kaj ke ĉiu trovu en alia membro la 
plej bonan kaj la plej certan peranton 
por vojaĝo, dungiĝo, informo, enketo, 
serĉoj, ktp. 

La membroj firme konvinkiĝu kaj 
neniam forgesu, ke ilia aparteno al 
SAT donas al ili ne nur rajtojn, sed 
ankaŭ devojn: la Asocio ja havas 
praktikan kaj idealan celon, ĉies devo 
estu, do memedukiĝi por fariĝi ĉiuri- 
late inda batalanto laboranta efike al 
starigo kaj prosperigo de ssenklaseca 
kaj senekspluateca socio. 


